เรื่องร้องเรียน: มีแมวจรจัดมาอยู่ที่หอพัก 1 ตัวและออกลูกมาเป็นครอก ปัจจุบันมีแมวอยู่ 3 ตัว และก่อความเดือดร้อน ขึ้นไปบนอาคาร ถ่ายเลอะเทอะ เก็บขี้แมวอยู่ทุกวัน เดือดร้อนผู้พักอาศัยในหอ ได้เคยให้คนมาจับไปแล้วแต่ไม่สำเร็จโดนแมวกัด จะจ้างใครมาจับก็ไม่มีคนรับจ้าง โทรไปเขตพื้นที่บางพลัดก็สายไม่ว่างตลอด ไม่รู้จะร้องเรียนหน่วยงานไหนได้บ้าง กับปัญหาแมวจรจัด มาอออกลูกหลานอยู่เป็นระลอกแล้ว ต้องอดทนกับมันมาจนทุกวันนี้  อยากให้ช่วยมาจับแมวจร 3 ตัวนี้ไปทำหมัน และนำเอาไปเลี้ยงด้วยคะ
การดำเนินการของเจ้าหน้าที่: เมื่อวันที่ 19 กันยายน 2565 เวลา 11.00 น. เจ้าหน้าที่สายตรวจแขวงบางยี่ขัน ได้ลงพื้นที่ตรวจสอบข้อเท็จจริงแล้ว ขณะตรวจสอบบริเวณห้องพักให้เช่า ไม่พบร่องรอยการอุจจาระของแมวจรจัด จึงได้สอบถามแม่บ้าน ผู้ดูแลห้องพักให้เช่าดังกล่าว แจ้งกับเจ้าหน้าที่ว่า มีแมวจรจัดที่มักจะมาอุจจาระบริเวณทางเดินของห้องพักให้เช่าอยู่บ่อยครั้ง ตนเองต้องเป็นคนคอยทำความสะอาด ต้องการที่จะจับไปทำหมัน และให้ช่วยห่หน่วยงานที่รับเลี้ยงให้ เจ้าหน้าที่จึงได้ชี้แจงกับผู้ร้องว่า กรณีต้องการที่จะทำหมันแมวจรจัดนั้น ทางสำนักงานเขตสามารถช่วยดำเนินการได้ เนื่องจากในช่วงนี้ จะมีการออกหน่วยทำหมันสุนัขและแมวเคลื่อนที่ ซึ่งในวันที่ 21 กันยายน 2565 เวลา 09.00-12.00 น. จะมีการลงพื้นที่บริเวณวัดวิมุตยาราม ซึ่งถ้าผู้ร้องสามารถจับแมวได้ ให้โทรศัพท์แจ้งที่เบอร์ 0 2434 6371 เจ้าหน้าที่จะได้ดำเนินการแจ้งเจ้าหน้าที่ให้ช่วยทำหมันแมวให้ แต่ถ้าหากจับไม่ทันเวลาที่แจ้งไว้ดังกล่าว สามารถโทรสอบถามช่วงเวลาที่จะมีการออกหน่วยทำหมันสุนัขและแมวเคลื่อนที่ในครั้งถัดไปได้ตามเบอร์ที่ให้ไว้ ส่วนกรณีต้องการให้หน่วยงานนำแมวไปเลี้ยงต่อนั้น ทางสำนักงานเขต จะได้สอบถามทางสำนักงานสัตวแพทย์สาธารณสุข กรุงเทพมหานคร ต่อไป
ความเห็นของผู้แจ้ง: ไม่ได้ช่วยอะไรเลย ไม่มีเจ้าหน้าที่มาจับแมวจร แล้วให้ประชาชนจับเอง ใครจะกล้าจะจับ!!!
พื้นที่: แขวงบางยี่ขัน เขตบางพลัด กรุงเทพมหานคร